Jumbuh kaliyan tumapaking taun ajaran anyar tumrap para putra pasatyan Paduka, inggih anak-anak kawula ingkang ngangsu kawruh ing papan-papan pamulangan, kawula nyuwun paringana para lare punika nalar budi ingkang lantip, manah ingkang temen, saha niyat ingkang kiyat murih hasil ing pangudi luhur. Para tiyang sepuhipun Paduka paringi kalancaran anggenipun sumedya nyekapi kabetahan lumantar tandhang karya, pangabdi lan panyambut damelipun. Sekolah-sekolah Kristen Paduka engeti kanthi katresnan lan kamirahan, murih lestantun anggenipun makarya ing donyaning pendidikan. Pasamuwan Paduka paringi kasagedan kangge nglestantunaken timbalan minteraken para putra-putriningbangsa, temahan Asma Paduka kaluhuraken.